පොලිස් මාධ්‍ය ප්‍රකාශක, ජ්‍යෙෂ්ඨ පොලිස් අධිකාරී අජිත් රෝහණ කොළඹ අද කැදවා තිබූ මාධ්‍ය හමුවකදී මේ පිළිබද තවදුරටත් අදහස් පළ කළා.මේ අතර, පසුගිය ජනාධිපතිවරණ දිනට පසු එනම් ජනවාරි 9 වන දින පිලියන්දල - ගෝනමඩිත්ත ප්‍රදේශයේ හිස් ඉඩමකට යම් පුද්ගලයෙකු, කන්ටේනරයකින් පෝනියන් වැනි සත්ත්වයන් 4 දෙනෙකු සැක කටයුතු ලෙස ගෙනවිත් දමා ඇති බව එක්සත් ජාතික පක්ෂ බස්නාහිර පළාත් සභා මන්ත්‍රී නිරෝෂන් පාදුක්ක ප්‍රකාශ කළා.පොලිස් මාධ්‍ය ප්‍රකාශක ජ්‍යෙෂ්ඨ පොලිස් අධිකාරි අජිත් රෝහණ අද පස්වරුවේ පැවති මාධ්‍ය හමුවකට එක්වෙමින් වීරකැටිය - ඉඟුරුමුලන ප්‍රදේශයේ නිවසක තිබී හිටපු ජනාධිපතිවරයාගේ සහ පාර්ලිමේන්තු මන්ත්‍රී නාමල් රාජපක්ෂගේ රුව ඇතුළත් ඔරලෝසු 2500 ක ප්‍රමාණයක් සොයා ගත් බව ප්‍රකාශ කළා.එමෙන්ම, මතුගම ප්‍රදේශයේ තේ කර්මාන්තශාලාවක තිබී පසුගිය ජනාධිපතිවරණයේදී බෙදා හැරීමට සූදානම් කර තිබූ බවට සැකකරන රෝද පුටු 500 කට වැඩි ප්‍රමාණයක් අද පස්වරුවේ මතුගම පොලිසිය සොයා ගත්තා.